মাস্টারশেফ ইন্ডিয়া – হিন্দি ৭

মাস্টারশেফ ইন্ডিয়া ৭ ভারতীয় প্রতিযোগিতামূলক রান্নার অনুষ্ঠান মাস্টারশেফের হিন্দি সংস্করণের সপ্তম মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২৩ সালের ২রা জানুয়ারি তারিখে শুরু হয়ে ২০২৩ সালের ৮ই এপ্রিল তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল সনি এন্টারটেইনমেন্ট টেলিভিশনে সম্প্রচারিত হয়েছে। বিকাশ খান্না, রনবীর ব্রার এবং গরিমা অরোরা বিচারকের দায়িত্ব পালন করেছেন।

১৬ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় শিক্ষার্থী নয়নজ্যোতি সৈকিয়া জয়লাভ করেছেন, অন্যদিকে স্যান্টা সারমাহ এবং সুবর্ণ বোগুল যথাক্রমে প্রথম এবং দ্বিতীয় রানার-আপ হয়েছেন।

বিন্যাস
মাস্টারশেফ ইন্ডিয়া মূলত ফ্র্যাঙ্ক রড্যাম দ্বারা নির্মিত ব্রিটিশ অনুষ্ঠান মাস্টারশেফের আদলে নির্মিত, যার মূলভাব হচ্ছে বিভিন্ন রান্নার চ্যালেঞ্জের মাধ্যমে অংশগ্রহণকারীদের রান্নার দক্ষতা, সৃজনশীলতা এবং মানসিক দৃঢ়তা পরীক্ষা করা। সাধারণত ঘরোয়া রন্ধনশিল্পী, অপেশাদার অথবা পেশাদার রেস্তোরাঁর রাঁধুনি হওয়ার স্বপ্ন দেখা ব্যক্তিদের পাশাপাশি সেলিব্রিটি সংস্করণে অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "রাঁধুনি" (শেফ) হিসেবে পরিচিত। প্রতিযোগীদের বিভিন্ন ধরনের রান্নার চ্যালেঞ্জের মুখোমুখি হতে হয়, যেমন: মিস্ট্রি বক্স চ্যালেঞ্জ, যেখানে তাদের দেওয়া উপাদান দিয়ে একটি নতুন রান্না তৈরি করতে হয়; ইনভেনশন চ্যালেঞ্জ, যেখানে সৃজনশীলতা এবং কৌশলের পরীক্ষা নেওয়া হয়; এবং দলগত চ্যালেঞ্জ, যেখানে তারা দলবদ্ধভাবে বড় আকারের খাবার প্রস্তুত করে। যেসব প্রতিযোগীর রান্না বিচারকের মানদণ্ডে সর্বাধিক ভালো হয়, তারা পুরস্কার বা নিরাপত্তা (অপসারণ থেকে রক্ষা) পায়। অপরদিকে যারা কম মানের রান্না করে, তাদের প্রেশার টেস্টে অংশ নিতে হয়, যা মূলত এলিমিনেশন চ্যালেঞ্জ। এখানে সেরা রান্না না করতে পারলে প্রতিযোগী প্রতিযোগিতা থেকে বিদায় নেয়। এই প্রক্রিয়ায় পর্যায়ক্রমে এক বা একাধিক প্রতিযোগী বাদ পড়ে। সেমি-ফাইনাল ও ফাইনাল পর্বে মাত্র ২–৩ জন প্রতিযোগী থাকে, যারা তাদের দক্ষতা, সৃজনশীলতা এবং রান্নার সামগ্রিক ক্ষমতা প্রদর্শন করে। ফাইনালে প্রতিযোগীদেরকে বহু-কোর্স খাবার তৈরি করতে হয়, যা বিচারকের দ্বারা স্বাদ, প্রেজেন্টেশন এবং মৌলিকতার ভিত্তিতে মূল্যায়ন করা হয়। সবশেষে, যিনি প্রতিযোগিতার সব চ্যালেঞ্জে সেরা রন্ধনশৈলী প্রদর্শন করেন, তাকে "মাস্টারশেফ" হিসেবে ঘোষণা করা হয়। বিজয়ী প্রায়ই একটি শিরোপা এবং উল্লেখযোগ্য নগদ পুরস্কার সহ রান্না সংক্রান্ত সুযোগ-সুবিধা অর্জন করেন।

প্রতিযোগী
 স্থান  প্রতিযোগী  পেশা      অবস্থা  ১  নয়নজ্যোতি সৈকিয়া  শিক্ষার্থী  ২ জানুয়ারি  ৩১ মার্চ   ২  স্যান্টা সারমাহ  গৃহিণী  ২ জানুয়ারি  ৩১ মার্চ   ৩  সুবর্ণ বোগুল  গৃহিণী  ২ জানুয়ারি  ৩১ মার্চ   ৪  অরুণা বিজয়  ডিজিটাল কনটেন্ট নির্মাতা  ২ জানুয়ারি  ২৯ মার্চ   ৫  কমলদীপ কৌর  গৃহিণী  ২ জানুয়ারি  ২৮ মার্চ   ৬  গুরকিরত সিং  উকিল  ২ জানুয়ারি  ২৮ মার্চ   ৭  শচীন খতওয়ানী  অনলাইন রান্নাঘরের মালিক  ২ জানুয়ারি  ১৭ মার্চ   ৮  প্রিয়াঙ্কা বিশ্বাস  কেক শিল্পী  ২ জানুয়ারি  ১০ মার্চ   ৯  দীপা চৌহান  উদ্যোক্তা  ২ জানুয়ারি  ২৪ ফেব্রুয়ারি   ১০  নাজিয়া সুলতানা  গৃহিণী  ২ জানুয়ারি  ১৩ ফেব্রুয়ারি   ১১  প্রিয়া বিজন  পুষ্টিবিদ  ২ জানুয়ারি  ১০ ফেব্রুয়ারি   ১২  অবিনাশ পটনায়ক  শিক্ষার্থী  ২ জানুয়ারি  ৩ ফেব্রুয়ারি   ১৩  বিনীত যাদব  মেহেদী শিল্পী  ২ জানুয়ারি  ২৭ জানুয়ারি   ১৪  যশু বর্মা  শিক্ষার্থী  ২ জানুয়ারি  ২০ জানুয়ারি   ১৫  দ্যুতি ব্যানার্জী  অধ্যাপক  ২ জানুয়ারি  ২০ জানুয়ারি   ১৬  ঊর্মিলা জম্নাদাস আশার  কন্টেন্ট নির্মাতা  ২ জানুয়ারি  ১৩ জানুয়ারি  

তথ্যসূত্র

বহিঃসংযোগ


বিষয়শ্রেণী:মাস্টারশেফ ইন্ডিয়ার মৌসুম
বিষয়শ্রেণী:২০২৩-এ ভারতীয় টেলিভিশন মৌসুম
বিষয়শ্রেণী:২০২৩-এ ভারতীয় টেলিভিশন মৌসুম
বিষয়শ্রেণী:সনি এন্টারটেইনমেন্ট টেলিভিশনের মৌলিক অনুষ্ঠান